b"\n_START_ARTICLE_\nB\xc5\x82a\xc5\xbcej Augustyn\n_START_SECTION_\nCarrera futbol\xc3\xadstica\n_START_PARAGRAPH_\nAugustyn va comen\xc3\xa7ar la seva carrera en les divisions juvenils de SK Strzelinianka strzelin a les acaballes del 1990 i va romandre al club amateur fins que fou transferit al WKS \xc5\x9al\xc4\x85sk Wroc\xc5\x82aw el 2003. Va quedar-se al planter per a una temporada abans de traslladar-se a l'UKS SMS Lodz el 2004. Despr\xc3\xa9s d'una actuaci\xc3\xb3 impressionant amb l'equip juvenil del club, Augustyn va passar a la Premier League amb el Bolton Wanderers._NEWLINE_Va signar oficialment pel Bolton Wanderers durant la temporada 2005-2006, i f\xc3\xa9u la seva \xc3\xbanica aparici\xc3\xb3 amb el primer equip el 6 de gener de 2007 contra el Doncaster Rovers._NEWLINE_El juny del 2007 va tornar a Pol\xc3\xb2nia, on sign\xc3\xa0 un contracte de quatre anys amb el KP Legia Warszawa. Entre el 2007 i el 2008 B\xc5\x82a\xc5\xbcej, que tenia 19 anys, va fer quatre aparicions amb el primer equip, per\xc3\xb2 tamb\xc3\xa9 va estar al juvenil._NEWLINE_L'agost del 2008 va unir-se al Rimini Calcio Football Club a pr\xc3\xa9stec a la Serie B d'It\xc3\xa0lia. Va patir una lesi\xc3\xb3 al genoll durant la seva segona aparici\xc3\xb3 amb el club, i per aix\xc3\xb2 va perdre's gran part de la temporada. Despr\xc3\xa9s del descens del Rimini, Augustyn va tornar al Legia Warszawa, per\xc3\xb2 fou venut al Calcio Catania el juny del 2009."